ໃນວັນທີ 27 ພຶດສະພາ 2021 ຄະນະຜູ້ແທນພັກ ປປ ລາວ ນໍາໂດຍ ສະຫາຍ ຮສ. ພູວົງ ອຸ່ນຄຳແສນ, ກຳມະ ການສູນ ກາງພັກ, ຫົວໜ້າສະຖາບັນການເມືອງ ແລະ ການປົກຄອງແຫ່ງຊາດ ພ້ອມດ້ວຍຄະນະ ໄດ້ເຂົ້າຮ່ວມກອງປະ ຊຸມສຳມະນາສາກົນຂອງບັນດາພັກການເມືອງລັດທິມາກ ໃນຮູບແບບຜ່ານວີດີໂອທາງໄກ, ໂດຍການເປັນເຈົ້າພາບ ຂອງ ຄະນະພົວ ພັນຕ່າງປະເທດສູນກາງພັກກອມມູນິດຈີນ ພາຍໃຕ້ຫົວຂໍ້ຫຼັກ: “ ລັດທິມາກໃນສະໄໝປັດຈຸບັນ: ການພັດທະ ນາ ແລະ ການປະດິດສ້າງທາງດ້ານທິດສະດີ ແລະ ພຶດຕິກຳ” “Contemporary Marxism: Development and Innovation in Theory and Practice”. ເຂົ້າຮ່ວມໃນກອງປະຊຸມຄັ້ງນີ້ ມີຜູ້ແທນຈາກ 80 ພັກການເມືອງ ແລະ ອົງ ການຕ່າງໆ ທີ່ມາ ຈາກ 50 ປະເທດ.
ໃນພິທີເປີດກອງປະຊຸມດັ່ງກ່າວ, ສະຫາຍ ຮສ. ພູວົງ ອຸ່ນຄຳແສນ, ກຳມະການສູນ ກາງພັກ, ຫົວໜ້າສະຖາບັນ ການເມືອງ ແລະ ການປົກຄອງແຫ່ງຊາດ, ຫົວໜ້າຄະ ນະຜູ້ແທນພັກ ປປ ລາວ ໄດ້ອ່ານສານອວຍພອນກອງປະຊຸມຂອງ ສະຫາຍ ທອງລຸນ ສີສຸລິດ, ເລຂາທິການໃຫຍ່ຄະ ນະບໍລິຫານງານສູນກາງພັກ ປປ ລາວ ໂດຍເນື້ອໃນສໍາຄັນຂອງສານ ອວຍພອນດັ່ງກ່າວ ແມ່ນໄດ້ສະແດງຄວາມຊົມເຊີຍຕໍ່ການຈັດກອງປະຊຸມທີ່ມີຄວາມໝາຍສໍາຄັນໃນຄັ້ງນີ້ຂອງພັກກອມ ມູນິດຈີນ, ເຊິ່ງໄດ້ຈັດຂຶ້ນໃນທ່າມກາງບັນຍາກາດທີ່ພັກກອມມູນິດຈີນ ກະກຽມສະເຫຼີມສະຫຼອງວັນສ້າງຕັ້ງພັກ ຄົບ ຮອບ 100 ປີ ໃນປີ 2021 ແລະ ເປັນໂອກາດອັນດີ ສໍາລັບ ບັນດາພັັກການເມືອງທີ່ຢຶດຖືລັດທິມາກ, ບັນດາພັກຝ່າຍ ຊ້າຍ ແລະ ຂະບວນການກ້າວໜ້າໃນໂລກ ເພື່ອແລກປ່ຽນບົດຮຽນອັນລໍ້າຄ່າ ທີ່ປິ່ນອ້ອມການໝູນໃຊ້ລັດທິມາກ ໃນ ຍຸກສະໄໝປັດຈຸບັນ, ການພັດ ທະນາ ແລະ ປະດິດສ້າງດ້ານທິດສະດີ ແລະ ພຶດຕິກຳ ໃນການໝູນໃຊ້ລັດທິມາກ ເຂົ້າໃນ ພາລະກິດປະຕິວັດກ້າວຂື້ນສັງ ຄົມນິຍົມ ຢູ່ແຕ່ລະປະເທດ; ຕີລາຄາສູງ ແລະ ຊົມເຊີຍການນໍາພາທີ່ເຂັ້ມແຂງ ແລະ ສະ ຫຼາດສ່ອງໃສ ຂອງພັກກອມ ມູນິດຈີນ ໂດຍມີສະຫາຍ ສີ ຈິ້ນ ຜິງ, ເລຂາທິການໃຫຍ່ຄະນະກໍາມະການສູນກາງພັກ ກອມມູນິດຈີນ ເປັນແກນກາງ, ເຊິ່ງເຮັດໃຫ້ ສປ.ຈີນ ສາມາດຍາດ ໄດ້ຜົນສຳເລັດອັນພົ້ນເດັ່ນ, ຮອບດ້ານ ແລະ ໜັກ ແໜ້ນ ໃນການສ້າງສັງຄົມ ນິ ຍົມທີ່ມີສີສັນພິເສດຂອງຈີນ, ສໍາເລັດການ ສ້າງສັງຄົມອີ່ມໜຳສຳລານຮອບດ້ານໂດຍພື້ນ ຖານ, ມີຜົນສຳເລັດອັນສະ ຫງ່າງາມ ແລະ ມະຫັດສະຈັນ ໃນການແກ້ໄຂຄວາມທຸກຍາກຂອງປະຊາຊົນຈີນ ແລະ ນໍາເອົາ ຜົນປະໂຫຍດລວມມາໃຫ້ແກ່ບັນດາປະຊາຊາດໃນໂລກ; ຍົກໃຫ້ເຫັນການຢຶດໝັ້ນລັດທິມາກ-ເລນິນ ຢ່າງໜັກແໜ້ນ ຂອງ ພັກ ປປ ລາວ ກໍ່ຄືການໝູນໃຊ້ບັນດາຫຼັກມູນທິດສະດີມາກ- ເລນິນ ຢ່າງປະດິດສ້າງ ແລະ ສອດຄ່ອງກັບສະພາບ ເງື່ອນໄຂ, ຈຸດພິເສດຕົວຈິງຂອງປະເທດລາວ ເພື່ອນໍາພາ ພາລະກິດປົກປັກຮັກສາ ແລະ ສ້າງສາປະເທດຊາດ, ສືບຕໍ່ຜັນຂະ ຫຍາຍແນວທາງປ່ຽນແປງໃໝ່ຮອບດ້ານທີ່ມີຫຼັກການຂອງພັກ ໃຫ້ເຂົ້າສູ່ລວງເລິກ, ສ້າງການຫັນປ່ຽນການພັດທະນາ ເສດຖະກິດ-ສັງຄົມໄປສູ່ຄຸນ ນະພາບໃໝ່ຢ່າງແຂງແຮງ, ຍົກລະດັບຄຸນນະພາບຊີວິດຂອງປະຊາຊົນໃຫ້ສູງ ຂຶ້ນ, ສືບຕໍ່ນໍາປະ ເທດຊາດຫຼຸດພົ້ນອອກຈາກສະຖານະພາບດ້ອຍພັດທະນາ ແລະ ກ້າວເດີນສູ່ຈຸດໝາຍສັງຄົມນິຍົມ; ສະ ແດງຄວາມໝາຍ ໝັ້ນຂອງ ພັກ ປປ ລາວ ໃນການສືບຕໍ່ຮ່ວມມືກັບບັນດາພັກການເມືອງທີ່ຢຶດຖືໃນລັດທິມາກ, ບັນດາພັກຝ່າຍຊ້າຍ ແລະ ຂະບວນການກ້າວໜ້າໃນໂລກ ເພື່ອພາລະກິດສັນຕິພາບ, ມິດ ຕະພາບ ແລະ ການຮ່ວມມື ເພື່ອພັດທະນາ, ຄວາມກ້າວໜ້າຂອງ ມວນມະນຸດ ແລະ ການເຕີບໃຫຍ່ຂະຫຍາຍຕົວຂອງສັງ ຄົມນິຍົມໃນໂລກ. ຫົວໜ້າຄະນະຜູ້ແທນ ພັກ ປປ ລາວ ຍັງໄດ້ປະກອບຄໍາເຫັນພາຍໃຕ້ຫົວຂໍ້: “ປັດຊະຍາການພັດທະນາແບບໃໝ່ ແລະ ການພັດທະນາທີ່ມີຄຸນ ນະພາບສູງ”, ເຊິ່ງມີເນື້ອໃນສໍາຄັນ ສະແດງຄວາມຊົມເຊີຍບັນດາຜົນສໍາເລັດອັນພົ້ນເດັ່ນຂອງພັກກອມມູນິດຈີນ ໃນ ການນໍາພາ ພາລະກິດສ້າງສັງຄົມນິຍົມທີ່ມີສີສັນພິເສດຂອງຈີນ; ຕີລາຄາສູງບັນດາແນວຄິດພັດທະນາໃໝ່ຂອງພັກກອມ ມູນິດຈີນ, ເຊິ່ງເປັນບົດຮຽນອັນລໍ້າຄ່າແກ່ບັນ ດາພັກຝ່າຍການເມືອງ ໂດຍສະເພາະແມ່ນພັກທີ່ຢຶດໝັ້ນໃນລັດທິມາກໃນ ທົ່ວໂລກ; ຍົກໃຫ້ເຫັນແນວຄິດພັດທະນາໃໝ່ ແລະ ພັດທະນາຢ່າງມີຄຸນນະພາບຂອງ ພັກ ປປ ລາວ ເປັນຕົ້ນໃນດ້ານ ຈິນຕະນາການ ແລະ ແນວຄິດທິດສະດີຂອງພັກ, ດ້ານການເມືອງ, ການບໍລິຫານລັດ, ເສດຖະກິດ ກໍ່ຄື ການພັດທະນາ ໃນອະນາຄົດທີ່ອີງໃສ່ການພັດທະນາ ແລະ ການຂະຫຍາຍຕົວ ຂອງວິທະຍາສາດ ແລະ ເຕັກໂນໂລຊີ ໂດຍຕິດພັນກັບການ ພັດທະນາຊັບພະຍາກອນມະນຸດທີ່ມີຄຸນນະພາບສູງ.
0
People Reached
9
Engagements
Boost Post
8
1 Share
Like
Comment
Share